URRUZUNO URRESTI (EH Bildu, 2016-06-09):
Bueno, ba Llanos andereak arrazoia eman didanez, ba nik ere arrazoia emango diot.
Es que ese es el problema, es que no se ve EITB, si hablamos más de EITB que verlo, evidentemente.
Eta horregatik ekartzen dugu ekimen hau eta horregatik eraman genituen beste hiru ekimen astelehenean kontrol batzordera ere, guk egiten dugu perspektiba horretatik, uste dugulako dela hedabide publiko bat bere funtzioa duena eta hori hobetzeko, besterik gabe.
Gai honi dagokionez, ikus-entzulearen babesle-figurari dagokionez, eztabaida badago, ez dago, kontua da izaera bera, duen izaera bera halako figurek beste ente batzuetan dituztenetik oso-oso urrun dagoela. Zergatik? Berari EITBn egozten zaiolako ardura hori gehigarri bat bezala. Pertsona hau sei hilabetetan presidentea da eta emango diogu ikus-entzulearen babeslearen ardura ere. Gehigarri bat eta ezagutzarik ez dago, eta hori da arazoa.
Herritarren artean ez dago ezagutzarik. Ezagutzarik ez baldin badago, funtzio horiek ez dira betetzen. Zergatik ez dago ezagutzarik? Ez duelako lantalde bat, ez duelako aurrekontu bat, ez daukalako beste inolako bitartekorik. Eta hori da arazoa.
Orduan, guk gaur eztabaida hau hona ekartzen dugunean, gutxienez egin nahi duguna da kontu hau mahai gainean jarri, mahai gainean jarri badakigulako Administrazio Kontseilua momentu honetan horretan dabilela.
Eta Administrazio Kontseiluari esan nahi dioguna da gutxienez, eta badakigu bere esparru zein den eta zeintzuk diren, bere joko-zelaia zein den badakigu, baina gutxienik uste dugu esan behar diogula gutxienez barajatu behar duela figura horren egokitasunari begira, eraginkortasunari begira, ahalik eta etekin gehien ateratze aldera, gutxienik baloratu behar duela ea pertsona hori Administrazio kontseiluko kide izan behar den, alegia, alderdietako pertsona bat izan behar den, edota beste figura autonomo eta independente bat izan behar den. Horregatik jartzen dugu zuzenketan, erdibideko zuzenketan "etorkizunean beste definizio batzuen aukera baztertu gabe". Hori da guk egiten diogun eskaera Administrazio Kontseiluari.
Eta gero, berriro diot, bakoitzak bere esparruaren arauak eta bakoitzak bere esparruak ematen dionaz jabetuta, besteok ere etxe honetan ikusi beharko dugu zentzu horretan zer egin behar dugun. Zentzu horretan Maneiro jaunari ere ematen diot arrazoia, esaten duenean que esta no va a ser la iniciativa que nos va a cambiar la vida, evidentemente.
Eta nik, Euskal Herria Bilduko partaide legez, eta hau ez hartu txarrera, no me lo tomes a mal, baina zu bat izan beharrean 17 izango bazina, en vez de esta iniciativa hubiéramos presentado una proposición de ley, contigo. No sé si estarías dispuesto a firmar con nosotros, pero bueno, zurekin eta legea aldatuko genuke. Baina momentu honetan ez dago baldintzarik etxe honetan lege hori aldatzeko. Ez dago.
Honen inguruan, bai Uribe-Etxebarria jaunarekin eta bai Unzalu jaunarekin hitz egiten egon naizenean, legeari heltzen dira. Ulertzen dut. Uribe-Etxebarria jaunak ADNean daramate lege zaharrari eutsi behar zaio; Jaungoikoa, lege zaharra, eta eutsi egin behar zaio legeari. Baina horregatik esan dut nik hasierako nire hitzartzean, etxe honetan hori ez dudala onartzen zeren eta etxe honetan dugun funtzioa, batik bat, hori da printzipalena: Legeak aldatzea.
Orduan, guk uste dugu honekin gai hau gutxienez mahai gainean jartzen dugula, iradokizun bat egiten diogula Administrazio Kontseiluari eta hemen ere, gure aburuz, sortu beharko lituzkeela beste aukera batzuk, ba beno, aurrerago behar bezalako ikus-entzulearen babesle bat izateko.
Besterik gabe, eskerrik asko.